open-index/open-wikipedia-markdown huggingface dataset:
Topi Vaara

**Toivo Ilmari Malmivaara**, kirjailijanimi **Topi Vaara** (22. tammikuuta 1913 Ilmajoki – 5. toukokuuta 1989 Kauhajoki) oli suomalainen sotakirjailija. 

Topi Vaaran kirja *Pärmin pirut* kertoi Nikke Pärmin komentaman Erillinen Pataljoona 21:n (*Musta Nuoli*) vaiheista jatkosodassa. Pataljoona koostui vapaaehtoisista kriminaalivangeista ja turvasäilöstä rintamalle määrätyistä miehistä.

## Teoksia
Nimellä *Topi Vaara*:
* *Pärmin pirut : Er. P. 21:n vaiheita jatkosodassa 1941-1942*. Otava 1977

## Lähteet
* 

## Viitteet
Kari Heiskanen (professori)

**Kari Gustav Henrik Heiskanen** (s. 1946) on tekniikan tutkija ja Teknillisen korkeakoulun mekaanisen prosessi- ja kierrätystekniikan professori vuodesta 1985, sittemmin materiaalitekniikan. Hänen tutkimusalaansa on ollut mineraali- ja rikastustekniikka.

## Lähteet
Polttimo-yhtiöt

**Polttimo-yhtiöt**, alun perin **Lahden Polttimo Oy – Lahtis Bränneri Ab**, on Lahdessa vuodesta 1883 toiminut perheyritys, joka valmistaa maltaita ja mallasuutteita. Yritys kuuluu Euroopan viiden suurimman ja maailman kymmenen suurimman mallasyhtiön joukkoon.

## Historiaa
Lahtis Bränneri Aktiebolagin perustivat 1883 kapteeni, hovineuvos August Fellman ja oluttehtailija Henrik Mattsson aluksi viinanpolttimoksi. Tiukentuva alkoholipolitiikka vaikeutti pian toimintaa niin, että perustajat myivät osakkeensa polttimomestariksi valitulle Ferdinand Frigrénille, nykyisen pääomistajan Harald Bertel Relanderin äidin isoisälle. Vuonna 1897 Frigrén aloitti polttimossa sivutuotteena saadun hiivan tuotannon nousevan leipomoteollisuuden tarpeisiin.

Kieltolaki vuonna 1919 miltei lopetti Polttimon toiminnan. Ferdinand Frigrén vetäytyi eläkkeelle, mutta hänen poikansa Anders Enok Frigrén keksi ryhtyä valmistamaan hiivaa melassista, jolloin viinanpolttovaihetta ei tarvittu. Kieltolain jälkeen yritys aloitti uudelleen väkiviinan tuotannon Alkoholiliikkeen luvalla ja tilauksesta. Tilausmäärät vaihtelivat kuitenkin niin, että muitakin tuotteita oli otettava rinnalle. Vuonna 1934 sai alkunsa Polttimon menestykseen johtanut mallastuotanto.

Polttimo Oy alkoi kansainvälistyä 1970-luvulla yhteistyöyritysten kautta. Ruotsiin Söderhamniin perustettiin Nord-Malt ja Halmstadiin Svenska Malt Ab sekä Liettuaan Litmalt. Yhtiöiden liikevaihdosta noin 80 % tulee Suomen ulkopuolelta.

Vuoden 2001 alussa muodostettiin konserniyritys Polttimo Yhtiöt Oy. Se koostuu kahdesta liiketoimintaryhmästä. Mallastuotantoa harjoittaa Viking Malt (yhteisyritys ruotsalaisen Lantmännenin kanssa), ja elintarvikeraaka-aineet kuuluvat Senson-yhtiöön. Yhdessä Alkon kanssa vuonna 1993 perustettu Suomen Hiiva myytiin 2007 kanadalaiselle Lallemand-konsernille.

Toukokuussa 2013 yrityksen hallituksen puheenjohtajuus siirtyi perheen viidennen sukupolven edustajalle, pääomistajan Harald Relanderin pojalle Pär-Gustafille.

## Lähteet

## Kirjallisuutta
* Vehviläinen, Heikki. *Oy Lahden Polttimo Ab 1883–1983.* Tampere 1983.
* Latikka, Olavi. *Oy Lahden Polttimo Ab:n vaiheet 1883–2003, Historian jatko-osa 1971–2003.* Lahden Polttimo Oy 2003. 

## Aiheesta muualla
* Polttimo-yhtiöiden verkkosivusto (englanniksi)
Lyyli Saavalainen

**Lyyli Johanna Saavalainen** (6. helmikuuta 1913 Impilahti – 22. marraskuuta 2001) oli suomalainen runoilija ja opettaja.

Lyyli Saavalaisen vanhemmat olivat maanviljelijä Janne Saavalainen ja Helena (o.s. Tuunainen). Saavalainen kävi kansakoulun, kansanopiston ja Sortavalan seminaarin 1936. Saavalainen oli kansakoulunopettajana Polvijärvellä 1936–1939, Mikkelin maalaiskunnassa 1939–1947, ja Karhulassa 1947–1973. 

## Teoksia
* *Viritä kanteleeni* : runoja ; kansi ja kuvitus Eija Pihkala. Uusi tie, Helsinki 1977
* *Paksu tomu peittää siipeni* : runoja. L. Saavalainen, Kotka 1983
* *Puhalla Jumalan tuuli : runoja ja mietelmiä omistettu Anni-kodille*. Anni Valkaman säätiö, Tampere 1990
* *Elämän laulu*. L. Saavalainen, Kotka 1994

## Lähteet
*  (Arkistoitu linkki)

### Viitteet
I.L.Y. (Yokubō)

**I.L.Y. (Yokubō)** (*I.L.Y.～欲望～ I.L.Y.: Desire*) on Olivia Lufkinin soolouran ensimmäinen single, jonka julkaisi Avex Trax 3. helmikuuta 1999. Kappaleen sanoitti T2ya. Kappale ylsi parhaimmillaan 32. sijalle Oriconin viikoittaisella singlelistalla ja pysyi listalla yhteensä neljä viikkoa. Singleä käytettiin lopetuskappaleena TV-ohjelmassa *G Paradise*, sekä Morinaga & Companyn televisiomainoksessa.

## Kappaleet
#I.L.Y. (Yokubō) (I.L.Y.～欲望～)
#Hanabira (花弁)
#I.L.Y. (Yokubō) (Instrumental)
#Hanabira (Instrumental)

## Listasijoitukset

## Lähteet
Sakari Heiskanen

**Eero Sakari (Saku) Heiskanen** (17. elokuuta 1922 Turku – 13. lokakuuta 2014 Espoo) oli suomalainen tekniikan tutkija. Hän oli Teknillisen korkeakoulun metalliteknologian professori 1968–1973, Valtion teknillisen tutkimuskeskuksen materiaali- ja prosessitekniikan tutkimusosaston tutkimusjohtaja professorin arvolla 1973–1983 ja vuosina 1983–1988 sen valmistustekniikan tutkimusosaston tutkimusjohtaja. Hänen tutkimusalaansa olivat metallioppi ja metalliteknologia.

Heiskanen väitteli tohtoriksi 1955. Hän työskenteli Sandvikenilla 1948–1958 vuoriporia kehittämässä ja Fiskarsilla 1958–1968, kunnes siirtyi Teknilliseen korkeakouluun.

## Lähteet
Vappu Rauhanen

**Vappu Rauhanen** (29. huhtikuuta 1913 Turku – 25. marraskuuta 1993 Turku) oli suomalainen kirjailija.

Rauhasen vanhemmat olivat Kustaa Obadias Rauhanen ja Sigrid Lydia Aleksandra (o.s. Helenius). Rauhanen kävi 7 luokkaa Turun tyttölyseota ja työskenteli toimistovirkailijana.

## Teoksia
* *Katkelma ruskean paholaisen elämästä* : romaani. WSOY 1949
* *Muurahaisten paratiisi* ; lapsille kertonut Vappu Rauhanen ; kuvitus Erkki Hedmansson. WSOY 1951

## Lähteet
* 

### Viitteet
Rosvokardinaali

**Rosvokardinaali** (*Parkerthraustes humeralis*) on tangaroiden heimoon kuuluva varpuslintu. Aiemmin laji katsottiin kuuluvaksi kardinaalien heimoon.

## Levinneisyys
Rosvokardinaalia tavataan Boliviassa, Brasiliassa, Ecuadorissa, Kolumbiassa ja Perussa. Lajin on kuvattu olevan harvinainen ja laikuttaisesti levittäytynyt, ja sen kannankehitys on laskeva. Sen ei kuitenkaan uskota vielä olevan vaarassa, ja se on luokiteltu elinvoimaiseksi.

## Lähteet
Veijo Heiskanen (professori)

**Veijo Ismari Heiskanen** (3. joulukuuta 1924 Viipuri – 5. helmikuuta 2015 Helsinki) oli suomalainen metsätieteilijä ja Metsäntutkimuslaitoksen metsäteknologian osaston osastopäällikkö professorin arvolla. Hän tutki muun muassa sahatukkien luokitusta.

## Lähteet

## Aiheesta muualla
*Kansallisbiografia (maksullinen)
Valkokaulavaraani

**Valkokaulavaraani** (*Varanus albigularis*) on suuri varaanilaji jota esiintyy lähinnä Etelä-Afrikassa. Se on Afrikan mantereen toiseksi pisin ja painavin lisko.
Pekka Heiskanen

**Pekka Ilmari Heiskanen** (5. toukokuuta 1929 Lappeenranta – 21. helmikuuta 2014 Helsinki) oli suomalainen lavastaja. Hän oli kiinnitettynä Suomen Kansallisteatteriin vuosina 1951–1996. Hän myös opetti lavastustaidetta Taideteollisessa korkeakoulussa 1960–1971. Hänen lavastuksilleen olivat ominaista valon käyttö ja yksinkertaistus. Taisto-Bertil Orsmaan kanssa hän toteutti Suomessa ensimmäisenä mustan teatterin esityksen vuonna 1975.

Heiskanen oli ennen kaikkea teatterilavastaja. Hän pani alkuun lavastuksen opetuksen Taideteollisuusopistossa, josta sittemmin tuli Taideteollinen korkeakoulu.

## Lähteet

## Aiheesta muualla
* Pekka Heiskasen muistokirjoitus Helsingin Sanomissa
Varanus mertensi

**Varanus mertensi** on pieni varaanilaji, joka elää pohjoisessa Australiassa. Se on laajalle levinnyt ja se elää jokivarsien ympäristöissä. Laji on nimetty saksalaisen Robert Mertensin mukaan. *V. mertensi*-yksilöt kasvavat yleensä noin metrin pituisiksi. Ne ovat yleensä tummanruskeita tai mustia, ja niiden selässä on täpliä, joiden värit vaihtelevat kermanvalkoisesta keltaiseen. Laji on osittain vedessä elävä varaanilaji. Ne eivät ole lähes koskaan kaukana vedestä. Kun varaani on hermostunut, se painuu veden alle ja pystyy olemaan veden alla pitkiäkin aikoja.

## Ravinto
*V. mertensi* ruokailee sekä vedessä että maalla. Se syö pääasiallisesti kalaa, sammakoita, ja raatoja. Ne syövät myös maalla eläviä selkärankaisia ja hyönteisiä, jos niitä on saatavilla. Lajilla on hyvä hajuaisti, ja ne voivat kaivaa saaliinsa esiin ja ne syövät myös makeanveden krokotiilien munia.

## Lähteet
Ruusukardinaali

**Ruusukardinaali** (*Caryothraustes erythromelas*) on kardinaalien heimoon kuuluva varpuslintu.

## Levinneisyys
Ruusukardinaalia tavataan Brasiliassa, Ranskan Guayanassa, Guyanassa, Surinamessa ja Venezuelassa. Lajin on kuvattu ilevan harvinainen ja laikuttaisesti levittäytynyt.

## Elinympäristö
Ruusukardinaali elää koskemattomissa ja ksoteissa alankojen metsissä. Se ei viihdy ihmisasutuksen läheisyydessä.

## Lähteet
Re-act

**Re-act** on Olivia Lufkinin single hänen Synchronicity-debyyttialbumilta, jonka julkaisi Avex Trax 12. toukokuuta 1999. Se saavutti 29. sijan viikoittaisella Oricon-listalla ja singleä myytiin kolmessa viikossa yhteensä 22 280 kappaletta. Kappaletta on käytetty *Kanebo Katen* mainoskampanjassa.

## Kappaleet
#
#
#
#

## Listasijoitukset

## Lähteet
Keltakardinaali

**Keltakardinaali** (*Pheucticus chrysopeplus*) on kardinaalien heimoon kuuluva varpuslintu.

## Levinneisyys
Keltakardinaalia tavataan Meksikossa ja Guatemalassa. Sen kannaksi arvioidaan 50&nbsp;000–499&nbsp;999 yksilöä. Lajin kannankehitys on laskeva, mutta se on luokiteltu elinvoimaiseksi, koska sen ei uskota vielä olevan vaarassa.

## Lähteet
Varanus darevskii

**Varanus (Psammosaurus) darevskii** on sukupuuttoon kuollut varaanilaji, joka eli plioseenikaudella. Laji on kuvailtu tadžikistanilaisen Sorin kylän alueelta löytyneen kallon perusteella. Laji luokiteltiin varaanien alasukuun *[[Psammosaurus]]* ja se on nykyisin elävän aavikkovaraanin mahdollinen esi-isä.

## Lähteet
Azerbaidžanin kansallinen taidemuseo

**Azerbaidžanin kansallinen taidemuseo** on Bakussa, Azerbaidžanin pääkaupungissa. Museon päärakennus sijaitsee Bakun ydinkeskustan osoitteessa Niyazi küçəsi 9–11.

Azerbaidžanin kansallinen taidemuseo on perustettu vuonna 1920. Siellä on tunnettujen azerbaidžanilaisten, eurooppalaisten, venäläisten ja itämaisten (iranilaisten, turkkilaisten, kiinalaisten ja japanilaisten) yli 17 000 taideteoksen kokoelma. Maalauskokoelma käsittää muun muassa Frans Halsin, Karl Brjullovin ja Aleksei Venetsianovin oppilaiden teoksia.

Pysyvien kokoelmien ohella museossa on tyypillisesti esillä muutama vaihtuvaa näyttelyä. Museo on avoinna yleisölle sunnuntaisin ja tiistaista sunnuntaihin kello 10.00-18.00, maanantaisin museo on suljettu.

## Lähteet

## Aiheesta muualla

* Azerbaidžanin kansallinen taidemuseo (Bakupages.com)
Keltavatsakardinaali

**Keltavatsakardinaali** (*Pheucticus chrysogaster*) on kardinaalien heimoon kuuluva varpuslintu.

## Levinneisyys
Keltavatsakardinaalia tavataan Venezuelassa, Kolumbiassa, Ecuadorissa ja Perussa. Lajin on kuvattu olevan melko yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Mustahuppukardinaali

**Mustahuppukardinaali** (*Pheucticus aureoventris*) on kardinaalien heimoon kuuluva varpuslintu.

## Levinneisyys
Mustahuppukardinaalia tavataan Argentiinassa, Boliviassa, Brasiliassa, Ecuadorissa, Kolumbiassa, Paraguayssa, Perussa ja Venezuelassa. Lajia on kuvattu yleiseksi ja se on luokiteltu elinvoimaiseksi.

## Lähteet
Siipeni mun

**Siipeni mun** on ensimmäisen *[[KIDSing]]*-laulukilpailun voittajan Jenni Jaakkolan 11. lokakuuta 2013 julkaistu esikoisalbumi. Albumin ovat tuottaneet Jukka Backlund ja Ville Riippa.

Albumin ensimmäisenä singlenä julkaistiin sen avausraita "Tämä on unta". Päätösraidalla "Bestiksii" on mukana Jaakkolan lisäksi *KIDSingin* finalisti Oona Pätäri. 

## Kappaleet

## Lähteet
Kultakardinaali

**Kultakardinaali** (*Pheucticus tibialis*) on kardinaalien heimoon kuuluva varpuslintu.

## Levinneisyys
Kultakardinaalia tavataan Costa Ricassa ja Panamassa. Sen on kuvattu olevan melko yleinen, ja se on luokiteltu elinvoimaiseksi.

## Lähteet
Mustapääkardinaali

**Mustapääkardinaali** (*Pheucticus melanocephalus*) on kardinaalien heimoon kuuluva varpuslintu.

## Levinneisyys
Mustapääkardinaalia tavataan Kanadassa, Yhdysvalloissa ja Meksikossa. Lajin populaatio on hyvin suuri ja sen kannankehitys on nouseva. Se on luokiteltu elinvoimaiseksi.

## Lähteet
Lavastus (romaani)

**Lavastus** on Markku Ropposen vuonna 2000 julkaistu rikosromaani. Kioskinpitäjä Lauri Kautto lähtee Jyväskylästä Lappiin avioeronsa jälkeen. Matkalla hän tapaa Havuvaaran kylässä naisen, joka katoaa yhden illan suhteen jälkeen. Havuvaara on työttömyyden, köyhyyden ja alkoholismin vaivaama paikkakunta. Kauton ystävä ravintoloitsija Muuri joutuu uteliaisuuttaan myös mukaan naisen katoamisen selvittelyyn.
Jorma Kauko

**Jorma Kauko** (5. elokuuta 1913 Viipurin maalaiskunta – 21. syyskuuta 1987) oli suomalainen rovasti ja kirjailija. Hän käytti myös nimimerkkiä *Veli Hyrynmaa*.

Jorma Kauko otti 1961 ensimmäisenä valokuvan Suomeen itärajan takaa palanneesta metsäpeurasta Kuhmon Karikankaalla. Myöhemmin Kauko vetosi kirjeitse presidentti Urho Kekkoseen että Kuhmon Elimyssalon alue säästettäisiin metsähakkuilta metsäpeuran rauhoitusalueeksi ja näin tapahtuikin.

## Teoksia
Nimellä *Jorma Kauko*:
* *Kiveliön seikkailijat : kuvia erämaan kätköistä pojille, joilla on raikkaalle luonnolle ja reippaille eräretkille avautunut sydän*. Karisto 1948
* *Seikkailuja tunturien maassa*. Karisto 1950
* *Synti - mitä se on?*. Aikamme kysymyksiä. Sarja 5. Suomen kirkon sisälähetysseura, Pieksämäki 1951
* *Äärimmäisiä*. Kuva ja sana, Helsinki 1953
* *Kirkko rajalla : kinkeritraktaatti aikuisille*. Agricola-seura, Helsinki 1963
* *Tuomittuja*. Herättäjäyhdistys, Lapua 1971
* *Ihminen kierteessä*. Kirjapaja, Helsinki 1975
* *Sanansa mittainen* : romaani. Herättäjäyhdistys, Lapua 1976
* *Tietä etsien* ; piirrokset Kaija Elo. Herättäjäyhdistys, Lapua 1977
Nimimerkillä *Veli Hyrynmaa*:
* *Mies elää vain kesällä : suvista tarinaa korvesta*. Gummerus 1949

## Lähteet
* 
* Lentua-Seuran historiaa 1969-1980 
* *Suomen teologit 1990*, s. 764. Suomen kirkon pappisliitto, Helsinki 1990.
Kristuksen ylösnousemuksen kirkko (Brest)

**Kristuksen ylösnousemuksen kirkko** (,  eli ) Brestissä on yksi Valko-Venäjän suurimmista kirkkorakennuksista. Kokonaisuuteen sisältyy kaksi kirkkoa ja suuri kellotorni. Molempien kirkkojen ollessa käytössä rakennukseen sopii noin 5&nbsp;000 henkeä.

Pääsisäänkäynti Kristuksen ylösnousemuksen kirkon rakennukseen tapahtuu kellotornin läpi kirkkomaalle ja portaat nousten päärakennukseen. Kirkkomaalle ja päärakennukseen ja rakennuksesta pois pääsee myös pihalla olevan sivuportin kautta. Rakennuksen sisällä eteisestä pääsee kellonajasta tai päivästä riippuen yhteen tai kahteen kirkkoon.
 
Kirkkorakennus on pystytetty slaaviperinteen mukaisesti sodassa saavutetun voiton kunniaksi. Kristuksen ylösnousemuksen kirkko pystytettiin Suuressa isänmaallisessa sodassa (2. maailmansodassa) saavutetun voiton 50-vuotispäivän kunniaksi ja se on seurakuntaa johtaneen pappi ja sotaveteraani J. Parfjanjukin ohjauksessa suunniteltu uudisrakennus. Rakennustyöt aloitettiin vuonna 1993 ja ne saatiin valmiiksi vuonna 2001.

Pohjakerroksessa on vuonna 1995 käyttöön vihitty **alakirkko**, joka on nimetty **kazanilaisen Jumaläidin ikonin mukaan**. Rakennuksen pääkirkon vihki patriarkka Aleksi vuonna 2002 ja kirkko nimettiin Kristuksen ylösnousemuksen mukaan. Yläkirkon arvokkaimpana esineenä pidetään Lesnjanyn (?) Jumaläidin ikonia.
 
## Lähteet

## Aiheesta muualla
*"Hram mojego serdtsa": Kirkon julkisivun kunnostus  
*g. Brest, Belarussija
Kyllikki Wallenius

**Kerttu Kyllikki Wallenius** (myöh. **Vesterinen**, 11. elokuuta 1913 Helsinki – 29. elokuuta 1995) oli suomalainen lastenkirjailija. 

## Teoksia
Nimellä *Kerttu Vaalakivi*:
* *Pikkuväen askarteluja ja käsitöitä*. Tammi 1948, 2. painos 1953, 3. painos 1959
Nimellä *Kyllikki Vaalakivi*:
* *Tyttelin yllättävä kesäloma : kertomus lapsille*. WSOY 1951

## Lähteet
* 

## Viitteet
Ateenan olympialaiset

**Ateenan olympialaisilla** voidaan tarkoittaa useampaa eri olympiatapahtumaa:

* Kesäolympialaiset 1896, I olympiadin kisat Ateenassa
* Kesäolympialaiset 1906, III ja IV olympiadin välikisat Ateenassa
* Kesäolympialaiset 2004, XXVIII olympiadin kisat Ateenassa
Aili Simojoki

**Aili Maria Simojoki** (4. elokuuta 1913 Uusikaupunki – 8. maaliskuuta 1998 Kuopio) oli suomalainen Kuopiossa asunut muistelmakirjailija. 

Aili Simojoen vanhemmat olivat lääninrovasti Jooseppi Joakim Simelius ja Helmi Johanna Helminen. Hänen vanhempi veljensä oli arkkipiispa Martti Simojoki.

Aili Simojoki kävi Kuopion tyttölyseota 1924–1933 ja hän opiskeli Helsingin diakonissalaitoksella 1935–1937 ja Kuopion kauppaopistossa 1938.

## Teoksia
* *Muistojeni Kuopio*. Kustannuskiila, Kuopio 1982
* *Pappilan ullakolta*. Kustannuskiila, Kuopio 1983
* *Missä laevat huuteloo...*. Kustannuskiila, Kuopio 1985
* *[[Jenny Paulaharju]] [[Samuli Paulaharju|Samulin]] rinnalla*. Kustannuskiila, Kuopio 1987
* *Yönmusta kesä*. Kustannuskiila, Kuopio 1988
* *Miettisiä*. Kustannuskiila, Kuopio 1989
* *Luusopan vuosikymmen*. Kustannuskiila, Kuopio 1990
* *Piispa, tuomari, notaari ja neiti : tuomioneitsyt muistelee*. Kuopion isänmaallinen seura, Kuopio 1994
* *Veljeni Martti*. Herättäjä-yhdistys, Lapua 1995
* *Tyttö etsii elämää : nuoren tytön päiväkirja 1928-1934*. Herättäjä-yhdistys, Lapua 1997

## Lähteet
* 
* Kirjasampo.fi : Aili Simojoki
Aulis Kotaviita

**Aulis Kotaviita** on suomalainen laulaja, joka on levyttänyt Turusta kertovia lauluja. Kotaviita käsitteli  vanhaa Myllysiltaa kappaleessa ”Myllysillan luona” .

## Diskografia
* Aurajoen vanhat lehmukset (1984), uusintajulkaisu Turun Tähtituotanto

## Lähteet

## Aiheesta muualla
* 
*
FS Commandant Teste (1929)

**FS Commadant Teste** oli Ranskan laivaston lentokoneiden emälaiva toisessa maailmansodassa. 

## Valmistus
Alus tilattiin vuoden 1925 laivasto-ohjelmassa Forges et Chantiers de la Girondelta Bordeaux'sta, missä köli laskettiin 6. syyskuuta 1927. Alus laskettiin vesille 12. huhtikuuta 1929 ja otettiin palvelukseen 18. huhtikuuta 1932.

## Palvelus
Palvelukseenoton jälkeen alus osallistui harjoituksiin laivaston mukana Välimerellä liitettynä *[[FS Jean Bart (1911)|Jean Bartin]]* kanssa 2. linjaviirikköön (). *Comandant Teste* oli marraskuusta 1935 seuraavan vuoden  elokuuhun modernisoitavana. Alus siirrettiin syyskuussa 1937 Oraniin tehtävänään suojata puolueettomien maiden kauppa-aluksia Espanjan sisällissodan aikana. Alus palasi helmikuussa 1938 Touloniin huollettavaksi, jolloin sen katapultit muutettiin Loire 130 -koneille sopiviksi. Telakalta palattuaan alus kuljetti lentokoneita Ranskasta Pohjois-Afrikan siirtomaihin.

Toisen maailmansodan aikana alus oli Oranin satamassa Algeriassa ja vaurioitui lievästi brittien hyökkäyksessä Operaatio Catapultissa. Alus oli kesäkuusta 1941 eteenpäin tykistön koulutusaluksena. Alus upotettiin Toulonissa 27. marraskuuta 1942, jottei se joutuisi saksalaisten käsiin. Italialaiset nostivat hylyn 1. toukokuuta 1943. Saksalaiset valtasivat aluksen syyskuussa 1943, mutta se upotettiin liittoutuneiden pommituksissa 18. - 19. syyskuuta 1944. Hylky nostettiin helmikuussa 1945 ja siitä suunniteltiin saattue- tai koulutuslaivaa, mutta suunnitelma peruttiin. Alus toimi varastolaivana, kunnes se romutettiin 15. toukokuuta 1950.

## Lähteet
*
*
*

### Viitteet
Lahden Ratsastajat

**Lahden Ratsastajat ry** on vuonna 1939 perustettu ratsastusseura. Seura perustettiin Hennalassa Lahdessa vuonna 1939 juuri ennen talvisodan alkua sotaväessä annetun ratsuväen koulutuksen innoittamana. Alkanut sota katkaisi toiminnan heti alkuunsa mutta vähitellen seuran toiminta aktivoitui jälleen 1950- ja 1960-lukujen taitteessa. Vuonna 1969 Lahden Ratsastajat ry sai käyttöönsä alueen alun perin Nastolaan kuuluneen Takkulan tilan maista. Tilalla sijaitsee edelleen alkuperäinen kerhorakennuksena toimiva päätalo sekä entisestä sikalasta remontoitu tallirakennus. Tämän yhä käytössä olevan tallin lisäksi seuralla on käytössään kaksi muuta vakituisessa käytössä olevaa tallirakennusta sekä kilpailukäyttöön tarkoitetut kesätallit. Vuonna 2003 seura rakensi alueelle uuden maneesin sekä varastorakennuksen.

## Jäsenistö ja kilpailutoiminta
Seuraan on kuulunut 2000-luvun alkupuolella vuositasolla noin 300–350 jäsentä ja seura on vuosittain järjestänyt ratsastuskilpailuja este- ja kouluratsastuksessa seura-, alue-  ja kansallisella tasolla. Vuonna 2013 järjestettiin ensimmäiset kansalliset kilpailut vikellyksessä. Näiden lajien ohella seurassa on kilpailtu valjakkoajossa.

## Ratsastuskoulu
Ratsastuskoulutoiminta on yli 70 vuoden historian aikana ollut joko yrittäjävetoista tai seuran omaa toimintaa. Vuoden 2013 maaliskuun alussa seura käynnisti jälleen oman ratsastuskoulun, kun vuodesta 2000 alkaen toimintaa pyörittänyt yritys lopetti toimintansa. Vuoden 2013 aikana tallirakennuksia on remontoitu vastaamaan vuoden 2014 alusta voimaan tulevia säädöksiä karsinoiden koosta.

## Lähteet

## Aiheesta muualla
*http://www.lahdenratsastajat.fi/
*http://www.takkulantalli.com/
Triggerfinger (kappale)

**Triggerfinger** on norjalaisyhtye Donkeyboyn kappale, jolla duetoi kanadalainen artisti Kiesza. Sen julkaisi singlenä Warner Music Norway 23. elokuuta 2013. Kappaleelle on tehty myös singlen julkaisupäivänä julkaistu musiikkivideo, joka kuvattiin Lontoossa.

## Kappalelista

**Digital Download**

* 1. Triggerfinger - 3:10

## Listasijoitukset

## Lähteet
Baijerin kuningaskunta

**Baijerin kuningaskunta** () oli perustuslaillinen monarkia vuosina 1806–1918 nykyisen Saksan alueella. Sen pääkaupunki oli München.

## Historia
Baijerin vaali­ruhtinas­kunnasta tuli kuningaskunta vuonna 1806, kun Pyhä saksalais-roomalainen keisarikunta lakkautettiin Napoleonin sotien yhteydessä. Napoleonin ja Frans II:n edustajien tapaninpäivänä 1805 solmiman Pressburgin rauhan ehtoihin kuului, että eräät Napoleonin kanssa liittoutuneet Saksan ruhtinaskunnat korotettaisiin kuningaskunniksi. Baijerin vaaliruhtinas omaksui kuninkuuden ja hallitsijanimen Maksimilian I virallisesti 1. tammikuuta 1806. Baijeri oli yksi Napoleonia tukeneen Reinin liiton (1806–1813) perustajajäsenistä.

Saksan yhdistyessä Preussin johdolla keisarikunnaksi vuonna 1871 Baijerista tuli yksi Saksan osavaltioista, jonka kuningas oli keisarin alaisuudessa. Kuningaskunnan nykyinen seuraajavaltio on Baijerin vapaavaltio, joka syntyi Saksan muututtua tasavallaksi vuonna 1918.

## Baijerin kuninkaat
* Maksimilian I Joosef (1806–1825)
* Ludvig I (1825–1848)
* Maksimilian II (1848–1864)
* Ludvig II (1864–1886)
* Otto I (1886–1913)
* Ludvig III (1913–1918)

## Lähteet

## Aiheesta muualla
Little, Little Love

**Little, Little Love** on saksalaisyhtye beFourin kolmas ja viimeinen single heidän All 4 One-debyyttialbumilta, joka julkaistiin 14. syyskuuta 2007. Kappale on päässyt listoille yhteensä neljässä eri valtiossa.

## Kappalelista

**Maxi CD Single**

* 1. Little, Little Love (Single Version) - 3:10
* 2. I Wanna Be Like You - 3:35
* 3. Little, Little Love (Karaoke Version) - 3:09
* 4. All4One Album Medley - 2:48

**Digital Download**

* 1. "Little, Little Love" (Single version) – 3:13
* 2. "I Wanna Be Like You" - 3:36
* 3. "Little Little Love" (Karaoke version)- 3:13
* 4. "All4One Album-Medley" - 2:48

## Listasijoitukset

## Lähteet
Franziska Hildebrand

**Franziska Hildebrand** (s. 24. maaliskuuta 1987) on saksalainen ampumahiihtäjä. 

Hildebrand voitti viestin nuorten maailmanmestaruuden 2007 ja 2008. EM-kilpailujen naisten sarjassa hän sai kultaa viestissä 2010 sekä pronssia normaalimatkalla 2010 ja viestissä 2011. Kontiolahden MM-kilpailuissa 2015 hän hiihti avausosuuden Saksan kultaa voittaneessa naisten viestijoukkueessa. Henkilökohtaisilla matkoilla hän oli takaa-ajossa ja yhteislähdössä kuudes sekä pikakilpailussa ja normaalimatkalla kymmenes. Oslon MM-kilpailuissa 2016 hän sai sekaviestissä hopeaa, naisten viestissä pronssia sekä oli takaa-ajossa neljäs, normaalimatkalla kuudes ja pikakilpailussa kymmenes. Hochfilzenin MM-kilpailuissa 2017 hän hiihti kolmannen osuuden kultaa voittaneessa Saksan naisten viestijoukkueessa. Pyeongchangin olympialaisissa 2018 hän sijoittui normaalimatkalla yhdeksänneksi sekä pikakilpailussa ja takaa-ajossa 12:nneksi.

Hildebrand sijoittui normaalimatkan maailmancupin pisteissä viidenneksi kaudella 2013–2014. Hän saavutti ensimmäisen maailmancupin palkintosijansa oltuaan toinen Nové Měston pikakilpailussa kaudella 2014–2015. Maailmancupin kokonaiskilpailussa hän sijoittui viidenneksi ja normaalimatkan cupissa neljänneksi. Kaudella 2015–2016 hän sijoittui Östersundin takaa-ajokilpailussa kolmanneksi ja saavutti ensimmäisen maailmancup-voittonsa Hochfilzenin pikakilpailussa. Pokljukan pikakilpailussa hän oli kolmas. Ruhpoldingissa hän voitti pikakilpailun ja oli jälkimmäisessä yhteislähtökilpailussa toinen. Maailmancupin kokonaiskilpailussa hän sijoittui viidenneksi, normaalimatkan cupissa neljänneksi ja yhteislähtöcupissa viidenneksi. Kaudella 2016–2017 hän oli kokonaiskilpailussa yhdeksäs. Kaudella 2017–2018 hän sijoittui Kontiolahdella toiseksi pikakilpailussa. Maailmancupin kokonaispisteissä hän oli yhdeksäs. Kaudella 2018–2019 hän sijoittui Park Cityssä pikakilpailussa kolmanneksi ja takaa-ajossa toiseksi. 

## Lähteet

## Aiheesta muualla
Korvaton Hōichi

**Korvaton Hōichi** () on japanilainen kansantaru sokeasta biwansoittajasta *Hōichi*sta. Tarina on tunnettu Lafcadio Hearnin kirjallisesta kokoelmasta **. Se on myös filmatisoitu osana Masaki Kobayashin ohjaamaa palkittua episodielokuvaa *[[Kwaidan – kauhun kasvot]]*.

Korvaton Hōichi -tarinassa biwansoittaja toimii shamaanin kaltaisena välittäjänä tuonpuoleisen välillä. Lisäksi siinä sivutaan Japanin kansallisuskonnon šintolaisuuden ja buddhalaisuuden suhteita Japanissa.

Jukka Kuoppamäki on säveltänyt aiheesta kappaleen ”Laulu joka sai aaveet kyyneliin” vuonna 1974 julkaistulle albumille *[[Väinämöinen (albumi)|Väinämöinen]]*. 

## Lähteet
* 

### Viitteet
Davaon alue

**Davaon alue** (fil. *Kadabawan*) on Filippiinien hallintoalue, joka sijaitsee Mindanaon saaren eteläosassa Davaonlahden ympärillä. Alueen hallinnollinen keskus on lahden pohjukassa sijaitseva Davao.

Davaon alueella on neljä provinssia: Compostela Valley, Davao del Norte, Davao del Sur ja Davao Oriental. Davaon kaupunki ei kuulu mihinkään provinssiin. Koko hallintoalueen asukasluku on 4&nbsp;468&nbsp;563 (vuonna 2010) ja sen kokonaispinta-ala on 20&nbsp;244 neliökilometriä.

## Lähteet

## Aiheesta muualla
Ilocosin alue

**Ilocosin alue** (fil. *Kaikolusan*) on yksi Filippiinien hallintoalueista. Se sijaitsee maan luoteiskulmassa Luzonin saarella. Suurin osa alueen asukkaista on ilokon puhujia. Ilocosin alue jakautuu edelleen neljään provinssiin, jotka ovat Ilocos Norte, Ilocos Sur, La Union ja Pangasinan. Ilocosin asukasluku on 4&nbsp;748&nbsp;372 (vuonna 2010) ja sen kokonaispinta-ala on 13&nbsp;055 neliökilometriä.

## Lähteet

## Aiheesta muualla
Hard Rock Sallinen

**Hard Rock Sallinen** oli Kauhavalta kotoisin ollut suomalainen rock-yhtye, joka perustettiin vuonna 1975. Sen keulahahmo oli Seppo Sallinen. Yhtyeeltä ilmestyi sen lyhyeksi jääneen uran aikana yksi LP nimeltään ''Heavy Metal Symphony''. Sallinen sekä sävelsi että sanoitti valtaosan yhtyeen soittamista kappaleista. Sallinen itse soitti bassokitaraa ja toimi myös yhtyeen vokalistina.
Württembergin kuningaskunta

**Württembergin kuningaskunta** () oli kuningaskunta nykyisen Saksan alueella vuosina 1806–1918. Sen pääkaupunki oli Stuttgart. Kuningaskunta liittyi Saksan keisarikuntaan vuonna 1871. Württembergistä tuli herttuakunta vuonna 1495, kuningaskunta vuonna 1806 ja osa Saksan tasavaltaa vuonna 1919. Vuonna 1952 Saksan liittotasavaltaa muodostettaessa Württemberg ja Baden yhdistettiin Baden-Württembergin osavaltioksi, jonka pääkaupunki on Stuttgart.

## Kuninkaat
* Fredrik I (1806–1816)
* Vilhelm I (1816–1864)
* Kaarle I (1864–1891)
* Vilhelm II (1891–1918)

## Lähteet

## Aiheesta muualla
Sokkokalat

**Sokkokalat** (Amblyopsidae) on lohiahvenkaloihin kuuluva heimo. Heimon lajit elävät makeissa vesissä Yhdysvaltojen itä- ja eteläosissa.

## Lajit ja anatomia
Sokkokalojen heimoon kuuluu 5 sukua ja 6 lajia. Heimon kalat ovat pienikokoisia ja suurin laji sokkokala (*Amblyopsis spelaea*) voi saavuttaa korkeintaan 9 cm:n pituuden. Tyypillisiä piirteitä ovat pienet ja alkeelliset silmät. Kaikki heimon lajit ovat lähdekalaa (*Forbesichthys agassizi*) ja suokalaa (*Chologaster cornuta*) lukuun ottamatta sokeita. Evät ovat muodoltaan pyöreähköt ja selkäevissä on muutamia piikkejä. Sokkokalalajien yläleuka työntyy alaleukaa pidemmälle. Sokkokaloilla ei ole kylkiviivaa eikä useista muista lohiahvenkalojen lahkon heimoista poiketen rasvaevää. Väriltään sokkokalalajit ovat tyypillisesti vaaleita.

## Levinneisyys ja elintavat
Suurin osa sokkokalojen heimon lajeista elää maanalaisissa luolissa. Rusosokkokala (*Amblyopsis rosae*) elää Arkansasin, Kansasin, Missourin ja Oklahoman osavaltioiden alueella, sokkokalaa tavataan Indianan ja Kentuckyn osavaltioista, luolakala (*Typlichthys subterraneus*) elää Missourista Tennesseehen ulottuvalta vyöhykkeltä ja valkoluolakala (*Speoplatyrhinus poulsoni*) ainoastaan yhdessä luolassa Alabamassa. Useat luolissa elävistä sokkokalalajeista ovat uhanalaisia. Suokala elää makeavetisillä soilla Yhdysvaltain koillisosissa ja lähdekala kirkkaissa lähteissä Yhdysvaltain keskiosissa. Sokkokalojen ravintoa ovat pääasiallisesti selkärangattomat eläimet.

## Lähteet
Gilgameš (kuningas)

**Gilgameš** tai **Gilgamesh** (sumeriksi *Bilgames*) on tunnetuin muinaisen Mesopotamian sankareista ja Gilgameš-eepoksen päähenkilö. Hän oli sumerilainen kuningas, joka hallitsi Urukin kaupungissa vuoden 2700 eaa. tienoilla. Kaiken kaikkiaan hänestä kerrotaan viidessä muinaisessa sumerilaisessa kertomuksessa. Vanhassa sumerilaisessa kuninkaiden luettelossa kerrotaan, että Gilgamešin äiti oli jumalatar Ninsun, ja eepoksessa hänen isäkseen mainitaan kuningas Lugalbanda. Hän oli siten osaksi jumala ja osaksi ihminen.

Vaikka Gilgameš on luultavasti ollut todellinen historiallinen henkilö ja Urukin hallitsija, eepoksissa ja runoelmissa kerrotut sankarityöt ja retket ovat pelkkiä myyttisiä taruja, joista ei ole historiallisia todisteita.

## Lähteet

## Aiheesta muualla
Esa Holopainen

**Esa Holopainen** tarkoittaa seuraavia henkilöitä:

* Esa Holopainen (s. 1972), muusikko
* Esa Holopainen (s. 1961), raviohjastaja
* Esa Holopainen (s. 1958), sarjakuvantekijä
Robin Hood (sarjakuvalehti)

**Robin Hood** oli Suomessa vuosina 1957–1971 ilmestynyt sarjakuvalehti, jonka julkaisijana oli Kirja-Mono. Sarjakuvassa seikkaili brittiläisen tarinaperinteen ja popupulaarikulttuurin tunnettu hahmo Robin Hood, lainsuojaton rosvopäällikkö ja saksi, joka taisteli Britannian vuonna 1066 vallanneita ja saksit valtaansa alistaneita normanneja vastaan. Aikanaan lehti oli yksi suosituimmista sarjakuvalehdistä Suomessa. Tarinat olivat peräisin vuosina 1951–1963 ilmestyneestä brittiläisestä Thriller Picture Library -sarjakuvalehdestä, josta oli lähtöisin myös osa Korkeajännitys-sarjassa julkaistuista sarjakuvista. Näiden loputtua käytettiin 1960-luvulla myös heikompitasoisia ranskalaisia tarinoita.

Vuonna 2011 ilmestyi valikoima Thriller Picture Libraryn Robin Hood -sarjakuvia vuosilta 1954–1957 uudelleen suomeksi Mauri "Moog" Konttisen suomentamina. Valikoiman tarinoiden piirtäjinä ovat Reg Bunn ja  Patrick Nicolle.

## Lähteet
Marja Ranta

**Marja Ranta** (s. 1914) oli suomalainen lastenkirjailija. 

## Teoksia
* *Uskollinen vesipuhveli ja muita kertomuksia* ; kuv. Aino Huhta-Ahrikkala.  Lasten lukurengas, Helsinki 1972

## Lähteet
*
Martti Nortia

**Martti Kustaa Nortia** (sukunimi vuoteen 1935 *Nordström*; 4. helmikuuta 1914 Viipuri – 29. tammikuuta 1996 Helsinki) oli suomalainen rovasti ja muistelmakirjailija. 

Nortia piti sotilaspastorina ruumissaarnan presidentti P. E. Svinhufvudin hautajaisissa Luumäen kirkossa 1944. Myöhemmin Nortia toimi Kiteen kirkkoherrana 1950- ja 1960-luvuilla. Hän oli Vuosaaren seurakunnan kirkkoherrana vuosina 1968–1977.

Näyttelijä Miitta Sorvali on Martti Nortian tytär. Nightwish-yhtyeen johtohahmo Tuomas Holopainen on hänen toisen tyttärensä poika. 

## Teoksia
* *Rovastin raportti*.  Weilin + Göös, Espoo 1980
* *Kyläkasvoja Karjalasta – Tasapään Heikki ja Kousanrannan Anni*. 1989

## Lähteet
* 

### Viitteet
Heitukka

**Heitukka**, myös **haidukki**, **heidukki** () on alkujaan turkkilaisvaltaa vastaan sotinut sissi. Nimitystä käytetään myös unkarilaisesta tai balkanilaisesta palkkasoturista.

## Lähteet

## Aiheesta muualla
Pariisin olympialaiset

**Pariisin olympialaisilla** voidaan tarkoittaa useampaa eri olympiatapahtumaa:

* Kesäolympialaiset 1900, II olympiadin kisat Pariisissa
* Kesäolympialaiset 1924, XIII olympiadin kisat Pariisissa
* Kesäolympialaiset 2024, XXXIII olympiadin kisat Pariisissa
Hela (täsmennyssivu)

**Hela** tarkoittaa esimerkiksi seuraavia:

*hela, puukon metalliosa tai muu pienmetalliosa
*Hela, maakunta Papua-Uudessa-Guineassa
*Hela-Kiekko, kauhavalainen jääurheilun erikoisseura
*Helan hiekkakynnäs, nyk. Helin niemimaa, niemi Puolassa
**[[SMS Hela]]*, Saksan keisarikunnan laivaston kevyt risteilijä
*699 Hela, asteroidi
*Hela, asgardilainen kuoleman jumalatar ja superroisto Marvel Comicsin sarjakuvissa
* HeLa-solut, alkuaan Henrietta Lacksin syöpäsoluista saatu, biologian tutkimuksessa käytetty solulinja
* Henkilöstöala Hela, henkilöstöä vuokraavien ja muita henkilöstöpalveluita tarjoavien yritysten työnantaja- ja toimialaliitto.

## Sukunimi
* Anneli Hela (s. 1934), pituushyppääjä
* Heikki Hela (s. 1964), muusikko ja näyttelijä
* Ilmo Hela (1915–1976), merentutkimuslaitoksen ylijohtaja
* Kaisa Hela (s. 1977)), näyttelijä
* Martti Hela (1890–1965), opettaja ja säveltäjä
* Viljo Hela, Roland af Hällströmin (1905–1956) salanimi.
Erkki Helamaa

**Erkki Ilmari Helamaa** (11. lokakuuta 1924 Kärkölä – 4. kesäkuuta 2014 Helsinki) oli suomalainen arkkitehti. Hän oli Tampereen teknillisen korkeakoulun rakennusopin professori 1971–1988 Sitä ennen hän oli vt. professorina 1969–1971 ja koulun vararehtorina vuodesta 1976.

Suurten julkisten rakennusten lisäksi hän suunnitteli entistämisiä, muun muassa Aleksis Kiven syntymä- ja kuolinkotien, Gallen-Kallelan Tarvaspään ja Emil Wikstörmin Visavuoren entistämiset.

Hän oli naimisissa arkkitehti Kirsti Helamaan kanssa jonka kanssa hänellä on ollut arkkitehtitoimisto vuodesta 1951. Hän oli vuosina 1955–1969 arkkitehtina myös yhdessä Veijo Martikaisen kanssa perustamassaan toimistossa Arkkitehtitoimisto Erkki Helamaa ja Veijo Martikainen

Aleksis Kiven Seuran puheenjohtajana Helamaa toimi vuosina 1971-1987.

## Suunnittelutöitä
* Tampereen yliopistosairaala, 1961
* Keski-Pohjanmaan keskussairaala, Veijo Martikaisen kanssa

## Julkaisut
* *Vanhan rakentajan sanakirja*, SKS
* *Alvar Aalto summer homes*
* *Kiuas: Saunan sydän*
* *Sulo Mäkelä kuvanveistäjä, Vehkalahden kotiseutulautakunta 1975*

## Lähteet

## Aiheesta muualla
*Erkki Helamaan muistokirjoitus Helsingin Sanomissa
FS Pluton (1929)

**FS Pluton** oli Ranskan laivaston miinalaiva toisessa maailmansodassa.

## Valmistus
Alus tilattiin Arsenal de Lorientin telakalta, missä köli laskettiin 16. huhtikuuta 1928. Alus laskettiin vesille 10. huhtikuuta 1929 ja otettiin palvelukseen 25. tammikuuta 1932.

## Palvelus
Palvelukseen oton jälkeen alus siirrettiin Touloniin, jossa se liitettiin koulutuslaivueen 1. viirikköön. Koeajoissa aluksella todettiin useita ongelmia, joista osa vaivasi alusta koko sen uran ajan, kuten useita konerikkoja, turbopumpuissa öljyvuotoja ja voimansiirron ylikuumenemisesta johtuvia ongelmia. Alus päätettiin 27. huhtikuuta 1932 muuttaa tykistökoululaivaksi korvaamaan *[[FS Gueydon (1899)|Gueydon]]*. Alukselle asennettiin 10&nbsp;000 tonnin risteilijän viestijärjestelmät, 138 millimetrin tykistön tulenjohtolaitteet, neljä 75 millimetrin Modèle 1922 -ilmatorjuntatykkiä, ilmatorjunnan tulenjohtojärjestelmät, kaksi kaksipiippuista 13,2 millimetrin Hotchkiss-ilmatorjuntakonekivääriä ja lisäksi neljä samanlaista korvaamaan alukselle alun perin asennetut 8 millimetrin Hotchkiss -ilmatorjuntakonekiväärit. Lisäksi alukselle asennettiin ylimääräinen etäisyysmittari sillan yläpuolelle savuhormien ja takakannen väliin. Muutostyöt eivät kuitenkaan saaneet vaarantaa aluksen varsinaista suunniteltua tehtävää, ja se osallistuikin vuosittain miinanlaskuharjoituksiin.

Ranskan laivaston uusi organisaatio otettiin käyttöön 10. toukokuuta 1939, jolloin alus liitettiin kontra-amiraali Moreaun johtamaan 5. laivueeseen Lorientiin. Suunnitelman mukaan *[[FS Duguay-Trouin (1923)|Duguay-Trouinin]]* piti kesällä 1940 korvata alus tykistökoululaivana, jolloin Pluton siirtyisi *[[FS Jeanne d'Arc (1930)|Jeanne d'Arcin]]* pariksi koululaivana. Samalla aluksen nimen piti vaihtua *La Tour d'Auvergneksi*. Suunniteltuja muutoksia ei kuitenkaan toteutettu.

Euroopan tilanteen kiristyessä heinäkuussa 1939 aloitettiin aluksen palauttaminen miinalaivaksi, jolloin tilapäiset majoitustilat poistettiin samoin kuin pääosa tykistökoulutuksen vaatimista etäisyydenmittaus- ja seurantalaitteista. Laivue jaettiin 28. elokuuta 6. (*Duguay-Trouin* ja *[[FS Primauguet (1924)|Primauguet]]*) ja 7. divisioonaan (*Pluton* ja *Jean d'Arc*), jotka liitettiin Atlantin laivastoon Brestiin.

Kolme päivää myöhemmin 7. divisioona siirrettiin muihin tehtäviin. *Pluton* lähti 2. syyskuuta Casablancaan kuormanaan 125 kappaletta Bréguet B4 -miinoja. Kaksi päivää myöhemmin alus saapui Casablancaan, missä se määrättiin laskemaan miinakenttä sataman edustalle sukellusvenehyökkäyksen torjumiseksi. Käsky peruutettiin seuraavana päivänä. Miinoihin oli jo kiinnitetty sytyttimet, kun ne käskettiin purkaa alukselta. Käskyä alettiin toteuttamaan 13. syyskuuta 1939. Kello 10.40 tapahtui massiivinen räjähdys, jolloin sai miehistöstä surmansa 186 merimiestä ja 73 haavoittui. Lisäksi laiturilla sai 47 henkeä eri asteisia vammoja.

Aluksen hylky nostettiin sodan jälkeen ja romutettiin vuonna 1953.

## Lähteet
*
*
*
*

### Viitteet
RTV-Yhtymä

**RTV-Yhtymä Oy** oli suomalainen maaleja ja muita sisustuksessa tarvittavia pintamateriaaleja myyvä tukku- ja vähittäiskauppaketju ja maahantuoja. 

RTV alkoi kehittyä, kun vuonna 1951 Karl Lindblom (1927–2003) osti yhdessä liikekumppaninsa kanssa Riihimäen Tapetti ja Väri -nimisen pienen maalikaupan. 1970-luvun alussa yrityksen nimeksi tuli RTV-Yhtymä Oy, ja vuonna 1994 yritys siirtyi kokonaan Lindblomin perheen omistukseen.

Vuoden 2017 kesällä RTV-myymälöitä oli 31 paikkakunnalla eri puolilla Suomea. Liikevaihto oli vuonna 2017 noin 145 miljoonaa euroa ja henkilöstömäärä vuoden lopussa noin 600. Yrityksen pääkonttori sijaitsi Riihimäellä.

RTV hakeutui yrityssaneeraukseen syksyllä 2024 ja sulki siinä yhteydessä 15 toimipistettään. Yritys hakeutui konkurssiin tammikuussa 2025 ja sulkee kaikki myymälänsä. Suurin velkoja on kuopiolainen kauppayhtiö Carlson 8,5 miljoonan euron saatavineen, ja miljoonaluokan velkoja on myös Oma Säästöpankille, vakuutusosakeyhtiö Garantialle, verohallinnolle, maalivalmistaja Tikkurilalle, työeläkevakuutusyhtiö Elolle ja Hämeen Osuuspankille. Näiden seitsemän suurimman velkojan saatavat ovat yhteensä noin 33 miljoonaa euroa.

## Lähteet

## Aiheesta muualla
*RTV-Yhtymän sivusto
Kyllikki Vapaavirta

**Salli Kyllikki Vapaavirta** (5. maaliskuuta 1914 Tuusula – 22. huhtikuuta 1990) oli suomalainen kirjailija. 

Vapaavirran vanhemmat olivat tiilitehtaan työnjohtaja Leonard Eriksson ja Aino Nyman. Hän kävi kansakoulun ja työskenteli sitten kotiäitinä, lehtiavustajana ja Hyvinkään Villatehtaan työläisenä.

## Teoksia
* *Ruukin lapset ja kummitus*. WSOY 1960
* *Kaksikymmentäneljä tuntia*. WSOY 1963

## Lähteet
* 
* Hyvinkääläisiä kirjailijoita : Kyllikki Vapaavirta

### Viitteet
Punaliivikardinaali

**Punaliivikardinaali** (*Caryothraustes celaeno*) on kardinaalien heimoon kuuluva varpuslintu.

## Levinneisyys
Punaliivikardinaalia tavataan Meksikossa. Sen kannaksi arvioidaan 20&nbsp;000–49&nbsp;999 yksilöä ja laji on luokiteltu elinvoimaiseksi.

## Lähteet
Preeriakardinaali

**Preeriakardinaali** (*Spiza americana*) on kardinaalien heimoon kuuluva varpuslintu.

## Levinneisyys
Preeriakardinaalia tavataan pesivänä Kanadan eteläosissa ja Yhdysvalloissa ja talvehtivana Keski-Amerikassa ja Etelä-Amerikan pohjoisosissa. Lajin populaatio on hyvin suuri ja sen kannankehitys on vakaa. Preeriakardinaali on luokiteltu elinvoimaiseksi.

## Elintavat
Preeriakardinaali elää avoimilla ja puoliavoimilla alueilla, erityisesti preerioilla ja rikkaruohopelloilla. Talvisin se muodostaa valtavia parvia, ja yhdessä parvessa voi olla 10–30&nbsp;% koko maailman populaatiosta.

## Lähteet
Roar

**Roar** on amerikkalaislaulaja Katy Perryn kappale, sekä ensimmäinen single hänen neljänneltä, lokakuussa 2013 julkaistulta Prism-studioalbumilta. Kappaleen sanoittivat Perry, Dr. Luke, Max Martin, Bonnie McKee, sekä  Henry "Cirkut" Walter. "Roar" on kategorialtaan voimapopkappale. Kappale koki ensisoittonsa radioissa 10. elokuuta 2013 ja kaksi päivää myöhemmin se julkaistiin iTunesissä, YouTubessa ja Amazonissa. "Roar" on saanut arvostelijoilta pääosin positiivisen vastaanoton, joiden joukosta jotkut vertasivat sitä hänen vuonna 2010 julkaistuun "Fireworkiin". Toiset taas vertasivat sitä Sara Bareillesin vuonna 2013 julkaistuun "Braveen".

Kappale saavutti 4. syyskuuta 2013 Billboard Hot 100 -listan kärkisijan. Suomessa sen paras sijoitus singlelistalla on 9. sija (38/2013) ja latauslistalla 4. (37/2013).

Kappaleen musiikkivideo on ylittänyt YouTubessa neljän miljardin katselukerran rajapyykin. Video on Youtuben kaikkien aikojen katsotuin naisartistin musiikkivideo.

## Lähteet
Elisabeth Helander

**Ester Elisabeth Helander**, o.s. *Wahlforss* (s. 22. huhtikuuta 1942 Helsinki) on suomalainen radiokemisti. Hän on väitellyt filosofian tohtoriksi 1970 ja oli Suomen Akatemian tutkimusjohtaja 1975–1995. Sen jälkeen hän oli 1996–2007 Euroopan komission aluepolitiikan pääosaston johtaja ja Åbo Akademin hallintojohtaja 2007–2008.

Hänen puolisonsa oli arkkitehti Vilhelm Helander

## Lähteet

## Aiheesta muualla
*
Neonikotinoidit

**Neonikotinoidit** ovat joukko kemiallisia yhdisteitä, joita käytetään tuhohyönteisten torjunnan tehoaineina kasvinsuojeluaineissa. Neonikotinoidit ovat nikotiinin synteettisiä johdannaisia. 

Neonikotinoidit olivat vielä vuonna 2018 maailman yleisin torjunta-aineryhmä. Niitä on käytetty Suomessa siementen peittaukseen erityisesti rypsillä, rapsilla ja sokerijuurikkaalla. Peittauksella on pyritty estämään mm. kirppojen (*Phyllotreta*) kuten  aaltojuovakirpan (*Phyllotreta undulata*) sekä mutkajuovakirpan (*Phyllotreta striolata*) aikeuttamia vioituksia kasvien taimissa.

Neonikotinoidit leviävät maaperän ja veden kautta mehiläiskantoihin, joille ne aiheuttavat suuria vahinkoja. Ne heikentävät esimerkiksi tarhamehiläisten suunnistuskykyä. Neonikotinoideja on epäilty mehiläisten joukkokadon aiheuttajiksi ja vaikuttavan lintujen muuttokäyttäytymiseen. Neonikotinoidien on osoitettu vähentävän kimalaisten suorittamaa omenoiden pölytystä.

EU kielsi haitallisimpien neonikotinoidien käytön pölyttäjiä houkuttelevilla kasveilla jo vuonna 2013, mutta Suomi ja monet muut maat jatkoivat vuosia neonikotinoidien käyttöä rypsin ja rapsin viljelyssä poikkeusluvan turvin. Suomelle ei ole enää myönnetty poikkeuslupaa vuoden 2018 jälkeen.

## Neonikotinoideja
*Asetamipridi  C10H11ClN4 CAS-numero 135410-20-7
*Dinotefuraani  C7H14N4O3 CAS-numero 165252-70-0
*Imidaklopridi  C9H10ClN5O2 CAS-numero 138261-41-3
*Klotianidiini  C6H8ClN5O2S CAS-numero 210880-92-5
*Nitenpyraami  C11H15ClN4O2S CAS-numero 150824-47-8
*Tiaklopridi  C10H9ClN4O3S CAS-numero 111988-49-9
*Tiametoksaami  C8H10ClN5O3S CAS-numero 153719-23-4

## Lähteet

## Aiheesta muualla
* Kansan uutiset: EU kieltää neonikotinoidit lähes kokonaan Kansan Uutiset 27.4.2018.
* Suomen Luonto: Aihealue: neonikotinoidit
* Tukes: Neonikotinoidit voivat aiheuttaa riskejä pölyttäjille Tukes 1.3.2018.
* Neonikotinoidit kielletään öljykasvien peittauksessa Maaseudun tulevaisuus 29.04.2013
* Mehiläisiin vaikuttavien kasvinsuojeluaineiden käyttöön haetaan EU-tason ratkaisua Turvallisuus- ja kemikaalivirasto, Tukes 1.2.2013
Hollming

**Hollming Oy** on suomalainen konepajayritys ja laivanvarustamo, joka perustettiin Rauman Korkeakariin laivanrakennustelakaksi vuonna 1945. Laivojen teko päättyi 1991, ja nykyisin Hollmingin konepajatuotteet liittyvät energia- ja ympäristötekniikkaan ja nesteiden käsittelyjärjestelmiin. Konsernin liiketoimintoja ovat nykyisellään BMH Technology Oy, Auramarine Oy, Simsotec Oy ja Raiha Hydraulics Oy. Vuonna 2007 myi kemikaalitankkerivarustamo Crystal Poolin laivanvuokrausyhtiö Euroceanicalle. Yhtiön perustaja ja ensimmäinen toimitusjohtaja vuoteen 1951 oli merikapteeni Filip Hollming.

F.W. Hollming Oy perustettiin vuonna 1945. Perustajina olivat merikapteeni Filip Hollming sekä koivistolaiset talousneuvos Kaarlo Pulli, merikapteeni Hugo Pöntynen ja laivanrakentaja August Mannonen. Tehtävänä oli rakentaa Neuvostoliiton vaatimia sotakorvauskuunareita, puisia noin 44 metriä pitkiä purjealuksia, joita valmistettiin vuosina 1945–1952 yhteensä 34. Lisäksi sotakorvausurakkaan kuului 15 kalastustroolaria. Puulaivoista telakka kehittyi nopeasti merkittäväksi teräslaivanrakentajaksi. Pääosa aluksista tehtiin yhä neuvostoliittolaisille tilaajille niin, että ensimmäiset länsimaihin menevät alukset rakennettiin vasta 1970-luvun alussa. Hollming rakensi vuosina 1945–1991 yhteensä 295 laivaa ja joukon pienempiä aluksia. Hollming toimitti Neuvostoliittoon mm. 1970-luvulla useita ro-ro-aluksia ja 1980-luvulla erilaisia tutkimusaluksia sekä Merivoimille 1990-luvun alussa Rauma-luokan ohjusveneet.

Vuonna 1991 ainoat länsimaiden 1970–1980-lukujen telakkakriisistä ehjin nahoin selvinneet suomalaistelakat, Hollmingin ja Rauma Oy:n (entisen Rauma-Repolan) Raumalla sijainneet telakat, yhdistettiin Finnyards Oy:ksi. Vuonna 1997 raumalainen laivanrakennus siirtyi norjalaisomistukseen nimellä Aker Finnyards Oy. Hollmingin 1960-luvulta alkaen kehittämästä laivojen Aquamaster-ruoripotkurista tuli menestys. Tätä liiketoimintaa jatkaa Raumalla Kongsberg. Entisen Hollmingin telakan alueella toimii nykyään muun muassa toinen ruoripotkurivalmistaja Steerprop.

Hollming rakensi 1980-luvulla 50 kappaletta Hollming-merkkisiä itsekantavia säiliöautoja. Auton edeltäjä oli vuonna 1978 valmistunut, sähköteknikko ja automyyjä Reijo Hirvosen johdolla toteutettu Kestotankki-prototyyppi. Hollming-säiliöautoja rakennettiin vuosina 1980–1982 yhteensä 47 kappaletta ja vuosina 1986–1987 vielä kolme autoa. Autoista 37 varustettiin ruotsalaisen Volvon ja muut saksalaisen MANin moottoreilla. Itsekantavan säilöauton etuina olivat suuri hyötykuorma, hyvät kuorman käsittelylaitteet ja erinomaiset ajo-ominaisuudet. Auton moottori oli sijoitettu säiliön alle, joten melutaso ohjaamossa oli alhainen. Ammattiautoilijat suhtautuivat uuteen autotyyppiin kuitenkin varsin ennakkoluuloisesti. Hollming oli suunniteltu ja tehty yksinomaan säiliöautoksi, joten se oli vaihtoautona käytännössä arvoton. Hollming-säiliöautoja oli vuoden 1999 lopussa rekisterissä vielä kahdeksan kappaletta.

## Lähteet

## Aiheesta muualla
*Uola, Mikko: *Hollming 1945–2000. Sotakorvausveistämöstä monialakonserniksi.* 2001. 
*
Ilmari Helanto

**Ilmari Helanto** (vuoteen 1927 **Helander**; 25. marraskuuta 1907 Viipuri – 16. joulukuuta 1979 Helsinki) oli suomalainen yritysjohtaja. 

Helannon vanhemmat olivat ratamestari Arvid Helander ja Hanna Heinonen. Teollisuusneuvos Reino Helanto oli hänen veljensä. 

Ilmari Helanto oli koulutukseltaan diplomi-insinööri, joka sai vuorineuvoksen arvon 1964. Tekniikan kunniatohtorin arvo hänelle myönnettiin 1978. Hän oli rakennus- ja insinööritoimisto Teräsbetoni Oy:n perustajia ja yrityksen johtokunnan puheenjohtaja 1945–1979. Helanto oli keskeinen vaikuttaja rakennustyönantajien ja rakennusteollisuuden järjestötoiminnassa.

## Lähteet
All 4 One (beFourin kappale)

**All 4 One** on saksalaisyhtye beFourin toinen single heidän All 4 One -debyyttialbumilta. Se julkaistiin kaksiosaisena A-puolen singlenä How Do You Do? -singlen kanssa Saksassa, Itävallassa ja Sveitsissä. Toisin kuin "How Do You Do?", tämä single ei päässyt lainkaan listoille.

## Kappalelista

**Maxi CD single**

* 1. How Do You Do? – 3:09
* 2. All 4 One – 3:40
* 3. All 4 One (karaoke version) – 3:40
* 4. Video – 3:40

**Digital Download**

* 1. How Do You Do? – 3:09
* 2. All 4 One – 3:40
* 3. All 4 One (karaoke version) – 3:40

## Lähteet